OzLabs/hebrew-wiki-articles huggingface dataset:
קחטאן

350px
שבט קַחְטָאן (בערבית: قحطان או القحطاني; באנגלית: Qahtān או Kahtān) הוא קונפדרציה שבטית ערבית, שמקורה בתימן ודרום חצי האי ערב, המורכבת משלושה שבטים עיקריים. הוא נחשב, לצד השבט עדנאן (عدنان), שמקורו במרכז, צפון ומערב חצי האי ערב, לקבוצה שממנה יצאו שאר השבטים הערביים. כיום בני השבט ושבטי המשנה שלו ממוקמים בתימן, בערב הסעודית, בעיראק, בכווית, בקטר ובאיחוד האמירויות. רוב השבטים הקחטאניים מזוהים עם צאצאיו של קחטאן בן הוד, אשר על שמו נקרא השבט.

השבט המורחב קחטאן מתחלק לשלושה שבטים מרכזיים: סנחאן (Sanhan سنحان), ג'ונב (Junb جنب) ורופיידה (Rufaida رفيدة). כל שבט מרכזי מחולק לתת-שבטים רבים, וכל תת-שבט מחולק למשפחות שונות:
* שבט סנחאן:
** אל-חבאב
** אל-ג'חאדר
** אַאל א-סרי
** אַאל עומַר
* שבט ג'ונב:
** בני האג'ר (אל-האג'רי)
** שריף
** בני בשׁר
** אל-זוביידי
** עוביידה (אל-עוביידי)
* רופיידה

== ראו גם ==
* Qahtanite <small>(אנגלית) </small>
*עדנאן
*שבטי קייס וימן
* James P. Mandaville, "Bedouin Ethnobotany: Plant Concepts and Uses in a Desert Pastoral World", University of Arizona Press, 2011

== הערות שוליים ==

קטגוריה:שבטים בדואים
קטגוריה:ערב הסעודית: היסטוריה
קטגוריה:כווית: היסטוריה
קטגוריה:עמים שמיים
קטגוריה:תימן: היסטוריה
תזכיה

תזכּיה (בערבית: تزكية) הוא מושג אסלאמי אשר משמעותו המילולית היא "טיהור" או "הִזדַכְּכוּת", ומשמעותו הדתית היא "טיהור הנפש". מושג זה מצביע למעשה על התהליך הרוחני של טיהור הנפש, והמעבר מהרמות הנמוכות החייתיות של האדם לעבר הרמות העליונות והרוחניות. הבסיס של תהליך זה הוא למידת השריעה, ויישומה בחיי היום-יום, דבר שאמור לכאורה לפתח את מודעותו של המאמין אל הבורא, לזכור ולהזכירו בכל עת ובכל מקום. האדם שמטהר את עצמו נקרא זכּי (בערבית: زكيّ)<ref></ref>.

== התזכייה בקוראן ==
המושג מוזכר כ-18 פעמים בקוראן, למשל בפסוקים שלהלן:

"ריבוננו! שלח אליהם שליח מקרבם למען יקרא בפניהם את אותותיך וילמדם את הספר ואת החכמה ויטהרם, כי אתה העזוז והחכם" (פרק 2 פסוק 129)

"כשם ששלחנו אליכם שליח מקרבכם הקורא בפניכם את אותותינו, ומטהרכם, ומלמד אתכם את הספר ואת החכמה, ומלמדכם את אשר לא ידעתם" (פרק 2 פסוק 151)

"אלה אשר מסתירים את מה שהוריד אלוהים בספר בתמורה זולה, אינם ממלאים בטנם אלא באש, וביום תחיית המתים, לא ידבר אליהם אלוהים ולא יטהרם, עונש כואב ממתין להם" (פרק 2 פסוק 174) .

"אלה הקונים בברית אלוהים ואת שבועותיהם בעד מחיר קטן, אלה אין להם חלק בעולם הבא, לא ידבר אליהם אלוהים, ולא יביט בהם ביום תחיית-המתים, ולא יטהרם, ועונשם יהיה מאד כואב" (פרק 3 פסוק 77)

== התזכייה במסורת הסופית ==
על פי המסורת המיסטית באסלאם אשר נקראת "סופיות", או סופיזם, רמת השלמות האנושית נקבעת על ידי משמעת ומאמץ. האדם עומד בין שני קצוות, התחתון הוא מתחת לבהמות והגבוה ביותר עולה על המלאכים. פילוסופים מוסלמים מסורתיים האמינו כי ללא אתיקה וטיהור (תזכייה), שליטה על מדעים אחרים אינה רק נטולת ערך, אלא גם מפריעה לתובנה.

מסורת טיהור הנפש הסופית מקבל תמיכה גם ממוחמד אבן עבד אל-והאב, מייסד התנועה הווהאבית, אשר אמר "איננו שוללים את דרכם של הסופים לטיהור הנפש מרשעותם של אותם חטאים הקשורים לגוף וללב, כל עוד שהאדם מקפיד על דבקות בשריעה".

== הערות שוליים ==

קטגוריה:אסלאם
זוטי דומי X7

זוטי דומי X7 (באנגלית: Zotye Domy X7) הוא קרוסאובר בגודל בינוני מתוצרת יצרנית הרכב הסינית Zotye Auto (שם רשמי: "Zotye International Automobile Trading Co., Ltd", שם בסינית: "众泰汽车") מסדרת "Domy" אשר מיוצר משנת 2016 ועד היום בסין.

=="זוטי דומי X7"==
* דגמי "זוטי דומי X7" משווקים מאוקטובר 2016.
* 5 דלתות - הצ'בק.
* 5 נוסעים.
* מנועים קדמיים.
* מנועי מגדש טורבו.
* מנוע בנזין.
* סוג הנעה: הנעה קדמית.
* מחיר היחידה מדגמי "דומי X5" בסין עמד 89,900–161,900 רנמינבי (2016).
* בנובמבר 2017 משווקת גרסה ספורטיבית יותר של הדגם הקרוי: "Zotye Domy X7 S".

===מכירות (נתונים חלקיים)===

* שנת 2017: 25,743 יחידות (מתוך 311,266 יחידות שמכר היצרן "zotye").
* שנת 2018: 12,043 יחידות (מתוך 232,409 יחידות שמכר היצרן "zotye").

==תמונות==
<gallery mode="packed" heights="120">
קובץ:Domy X7 01 China 2018-03-28.jpg |"זוטי דומי X7"
קובץ: Domy X7 02 China 2018-03-28.jpg|"זוטי דומי X7"
קובץ:Zotye Domy X7 002.jpg |"זוטי דומי X7"
קובץ:Zotye Domy X7 003.jpg |"זוטי דומי X7"
קובץ: Domy X7 002 China 2017-04-05.jpg|"זוטי דומי X7"
קובץ:Zotye Domy X7 006.jpg |"זוטי דומי X7"
קובץ:Zotye Domy X7 001.jpg |"זוטי דומי X7"
קובץ:Zotye Domy X7 007.jpg |"זוטי דומי X7"
</gallery>

==ראו גם==
* דומי X5 
* זוטי SR7

==קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2016
קטגוריה:קרוסאובר
דומי X7
קטגוריה:כלי רכב המיוצרים בסין
זוטי T800

זוטי T800 (באנגלית: Zotye T800) הוא דגם של קרוסאובר בגודל גדול מתוצרת יצרנית הרכב הסינית Zotye Auto (שם מלא: Zotye International Automobile Trading Co., Ltd) אשר מיוצר משנת 2018 ועד היום.

=="זוטי T800"==

* קרוסאובר בינוני.
* 5 דלתות - הצ'בק.
* 7 נוסעים (3 שורות מושבים).
* מנוע קדמי - רוחבי.
* הנעה קדמית 4x2
* הנעה כפולה 4x4.
* מנוע בנזין.
* צמיגים: 235/55 R19.
* נפח תא מטען - 80/ 1000 ליטר.

==תמונות==
<gallery mode="packed" heights="120">
קובץ:Zotye T800 01 China 2019-03-28.jpg| דגם "Zotye T800" 
קובץ:Zotye T800 02 China 2019-03-28.jpg| דגם "Zotye T800" 
קובץ:Zotye T800 04 China 2019-03-28.jpg| דגם "Zotye T800" 
קובץ:Zotye T800 002.jpg| דגם "Zotye T800" 
קובץ:Zotye T800 003.jpg| דגם "Zotye T800" 
קובץ:Zotye T800 004.jpg| דגם "Zotye T800" 
קובץ:Zotye T800 002 (cropped).jpg | דגם "Zotye T800" 
</gallery>

==ראו גם==
* Zotye T300 
* Zotye T500
* Zotye Z100
* זוטי 2008 

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2018
קטגוריה:קרוסאובר
T800
קטגוריה:כלי רכב המיוצרים בסין
שלמה כישור

שלמה כישור (1 באוקטובר 1943 – 20 בנובמבר 2019) היה פזמונאי ישראלי. חיבר למעלה מ-200 שירים ובהם "המענטזת" שביצע ג'קי מקייטן, "מפרץ שלמה" של זהר ארגוב, "מאמי מאמי" של איציק קלה ו"עלם חמודות" של מרגלית צנעני.

== קורות חייו ==
כישור נולד ב-1943 ברחובות למשפחה חרדית והיה קרוב משפחה של ג'קי מקייטן ויגאל בשן. הוא עזב את בית הוריו בגיל 17 בעקבות סכסוך על רקע דתי. החל בכתיבת שירים בנערותו כאשר נתבקש על ידי אחד מחבריו לחבר שיר לחברתו.
יצירותיו הראשונות נכתבו בשפה תנכ"ית.

בשנת 1973 עזב את רחובות, עבר לראשון לציון ולאחר מכן עבר לנס ציונה בה גר עד לפטירתו

בתחילת שנות ה-80 כתב 2 שירים לזוהר ארגוב (שהולחנו על ידי צוריאל לוי): "מפרץ שלמה" ו"סיימתי מילואים" אשר הופיעו באלבומו נכון להיום שיצא ב-1982.
כישור החל בכתיבה עבור זמרים כאשר הבין שג'קי מקייטן, שהיה קרוב משפחה רחוק שלו, הוא זמר ומקליט שירים ויצר עימו קשר. מקייטן מסר לו ארבעה שירים ביוונית לתרגום לשפה העברית, ומתוכם הצליח במיוחד שיר הנושא של אלבומו השלישי מענטזת שהופיע בסרט הקולנוע "כאסח" שביים חיים גיל. בנוסף, עבד עם הגיטריסט יהודה קיסר.

ב-1985 כתב מילים ל-6 שירים לאלבומו השלישי של איציק קלה "בחצות הליל".
למרגלית צנעני יצר גרסה עברית לשיר "רוברטו", על בסיס "La Nave del Olvido", שיצא באלבום הבכורה שלה נערי שובה אלי ב-1986, וכן את השיר "עלם חמודות" שחידשה לאחר מכן בדואט עם זהבה בן.

ב-1987 כתב 2 שירים לאלבום הבכורה של אלי לוזון: "איזו מדינה", בהם בלט השיר "ילדה".

ב-1988 כתב מלים לשיר "זה האדם" לאלבומו של איציק קלה "אדם ועולמו".

ב־1995 כתב לזמר חיים אל את השיר "הרוח"

כישור עבד עם אמנים רבים מהמוזיקה המזרחית בהם הזמרים חיים אל, שימי גל, אייל גולן, משה פרץ, חיים משה, אלי לוזון, ישי לוי, סטלוס, תמיר גל, אלי לוזון, דורון מירן, סטלוס, דקלון, אוריאל שלומי, משה גיאת, מומי אלפין, זוהר ישי, אבנר זקן, רון שובל, אהרון ירימי, חיים זריהן, משה חוף והמעבדים יגאל חרד וננסי ברנדס
למרות שחלק משיריו זכו לביקורת בעת פרסומם בשל השפה הפשוטה והעממית, והוא נאלץ להשלים הכנסה כשומר, התמיד בכתיבתו וחיבר מעל ל-200 שירים שזכו להצלחה ובוצעו על ידי זמרים רבים.

==חיים אישיים==
כישור נישא בגיל 27 ונולדו לו שני ילדים אך התגרש לאחר כשנתיים. ב-2001 נישא בנישואים אזרחיים בקפריסין לאלינור כריסטין, אמריקאית נוצרייה אשר הכיר באינטרנט וחי איתה עד לפטירתה בשנת 2012.

נפטר בנובמבר 2019, בגיל 76, לאחר מאבק במחלה קשה.

== קישורים חיצוניים ==
* 
*
*
* 

== הערות שוליים ==

קטגוריה:פזמונאים-מתרגמים עבריים
קטגוריה:יוצאים בשאלה
קטגוריה:ישראלים שנולדו ב-1943
קטגוריה:ישראלים שנפטרו ב-2019
כתבתי עלייך שיר

כתבתי עלייך שיר הוא סינגל שהוקלט על ידי הזמר הישראלי עומר אדם. השיר יצא לאור ב-15 בנובמבר 2019 כסינגל ה-12 מתוך אלבומו השישי של אדם "Omer", דרך חברת התקליטים אן אם סי יונייטד.

עם יציאתו נכנס השיר אל המקום השני במצעד השבועי של מדיה פורסט<ref></ref> ובמצעד Noise Chart.<ref></ref>

== רקע וכתיבה ==
השיר נכתב והולחן על ידי עומר אדם עצמו יחד עם משה בן אברהם ומאור תיתון והופק על ידי בן אברהם ואופק יקותיאל. השיר הוא בסגנון הים-תיכוני. בתחילת השיר ישנה שורה מתוך שירו של אדם ״פעם בחיים״.

יוסי חרסונסקי כתב על השיר ביקורת חיובית והעניק לו שלושה וחצי כוכבים מתוך חמישה.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא לשיר, העלה אדם לערוץ היוטיוב שלו את האודיו הרשמי של השיר אשר מציג בתוכו את מילות השיר.<ref name=":0"></ref>

נכון ליוני 2020 מונה הצפיות של הקליפ עומד על כ-6 מיליון.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997007707359205171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי עומר אדם
קטגוריה:שירים בעברית
קטגוריה:שירים על מוזיקה
קטגוריה:סינגלים בהוצאת NMC יונייטד אנטרטיינמנט
זוטי 2008

"זוטי 2008" (בסינית: 众泰2008, באנגלית: Zotye 2008) הוא דגם של קרוסאובר בגודל קטן מתוצרת יצרנית הרכב הסינית Zotye Auto (שם מלא: Zotye International Automobile Trading Co., Ltd) אשר יוצר בין השנים 2005–2008 בסין.

=="זוטי 2008"==
* מכלולים וחלקים רבים לדגמי "זוטי 2008" נלקחו ברישיון מדגם "Daihatsu Terios" (דור ראשון) מתוצרת דייהטסו היפנית.
* קרוסאובר קטן.
* 5 דלתות - הצ'בק.
* 5 נוסעים.
* מנוע קדמי.
* הנעה קדמית 4x2.
* הנעה כפולה 4x4.
* משנת 2013 הדגם היה קרוי "Zotye 5008" לאחר שעבר מתיחת פנים.

==תמונות==
<gallery mode="packed" heights="120">
קובץ:Zotye 2008.jpg | "זוטי 2008"
קובץ: Autorrad Outsider 1.3i 2009 (1).jpg| "זוטי 2008", שנת 2009
קובץ:LUIS 4U.jpg | "זוטי 2008" (דגם "LUIS 4U", בגרמניה, שנת 2008)
קובץ: Zotye Hunter 1.5i 2009 (14343401029).jpg| "זוטי 2008" (קרוי "Zotye Hunter", דגם ייצוא, שנת 2009)
קובץ:Zotye 5008 02 China 2012-05-20.JPG | "זוטי 5008"
קובץ:Zotye 5008 Nomad 2 interior.jpg | "זוטי 5008" - מבט לתא הנהג
</gallery>

<gallery mode="packed" heights="120">
קובץ:Daihatsu Terios - Flickr - mick - Lumix.jpg | דייהטסו טריוס (דור ראשון) מתוצרת דייהטסו היפנית, מדגם זה נלקחו מכלולים וחלקים רבים לבניית: זוטי 2008"
</gallery>

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2005
קטגוריה:קרוסאובר
2008
קטגוריה:כלי רכב המיוצרים בסין
גילי יאלו

גילי יאלו (נולד ב-10 בדצמבר 1981) הוא מוזיקאי ישראלי. זמר, פזמונאי, מלחין ומפיק מוזיקלי. יוצר מוזיקה באמהרית, באנגלית ובעברית.

== ביוגרפיה ==
נולד בשם טדסה יאלו בכפר טדה, מחוז בגמדר שבאתיופיה, למנגיסטו ומלקמה. בגיל 4 עלה עם הוריו לישראל במסגרת מבצע משה. המשפחה נשלחה לצפת ובהיותו בן תשע עברה לרמלה. בגיל 11 לוהק כסולן למקהלת פרחי ירושלים, עמה הופיע ברחבי העולם. בין היתר הופיע באולם האולימפיה בפריז לצד אנריקו מסיאס ובלוס אנג'לס לצד עפרה חזה. בתיכון למד במסגרת פנימיית בויאר בירושלים.

את שירותו בצה"ל עשה בבה"ד 20 כמש"ק ת"ש לחיילים ממוצא אתיופי.

== קריירה ==
לאחר השחרור חבר ללהקה בשם "השחקים" עמה הופיע באירועי מוזיקה בינלאומיים והקים מועדון לילה ברחוב המסגר בתל אביב שפנה בעיקר לצעירי העדה האתיופית. מראה המקום והאווירה בו נלקחו מסרטוני גנגסטה ראפ: ספות עור לבנות, צגי פלזמה ענקיים על הקירות, ג'קוזי ושפע אלכוהול. לאחר חמש שנים עזב את המועדון מתוך תחושה של סלידה ומיצוי, והיה לזמר בהרכב דאב-רגאיי אתיופי, זבולון דאב סיסטם.

ב-2017 הוציא יאלו את אלבום הבכורה שלו, "Gili Yalo", בחברת התקליטים "Dead Sea Recordings".<ref></ref><ref></ref> האלבום הכולל מגוון מוזיקלי הנע בין מוזיקה אתיופית לבין מוזיקה אלקטרונית, פאנק (Funk), בלוז, ג'אז, מוזיקת נשמה ורגאיי. המוזיקה קצבית וטובה לריקודים, אך רבות ממילות השירים (באמהרית ובאנגלית) עוסקות במחאה חברתית, גזענות בישראל ואלימות משטרתית. באותה עת התחיל יאלו להופיע בפסטיבלי מוזיקה ברחבי העולם יחד עם הרכב המונה את אמיר שדות (גיטרה בס), יונתן גיטלמן (תופים), ספי ציזלינג (חצוצרה), נדב פלד גיטרה חשמלית) ונועם חבקין (קלידים).

ב-2019 יצר את המופע "געגועים לירוסלם" עם עלמה זהר במסגרת פסטיבל הפסנתר. המופע משלב תפילות של יהדות אתיופיה עם לחנים פ'אנקיים.

ב-2019 הוציא מיני אלבום בשם "Made in Amharica" ובנוסף משחק בתפקיד הראשי לצידה של אסתר רדא במחזמר ג'נטלי המוצג בתיאטרון חיפה.

ב-2020 התחרה בעונה הרביעית של שעשועון הטלוויזיה "המרדף" בכאן 11.

ב-2022 הוציא את השיר "אינסוף"<ref></ref> שהוא גם הסינגל הראשון של גילי יאלו שיוצא בעברית.

== חיים אישיים ==
ב-2009 היה נשוי לזמרת והשחקנית אסתר רדא, אך הם התגרשו.

== דיסקוגרפיה ==

=== אלבומי אולפן ===

* 2017: Gili Yalo

==== מיני-אלבומים ====

* 2020: Made in Amharica

== קישורים חיצוניים ==

* 

*
* 
* יאיר כ"ץ, [https://alondon.net/העולם-מגלה-את-גילי/ העולם מגלה את גילי], 1 באוקטובר 2019, פורסם ב"עלונדון"

==הערות שוליים==

קטגוריה:זמרי ג'אז ישראלים
קטגוריה:זמרי רוק ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:זמרים השרים באמהרית
קטגוריה:ישראלים ילידי אתיופיה
קטגוריה:בוגרי תיכון בויאר
קטגוריה:עולים בשנות ה-1980
קטגוריה:ישראלים שנולדו ב-1981
הזוג הזה

"הזוג הזה" הוא סינגל שהוקלט על ידי הזמר הישראלי מרגי. השיר יצא לאור ב-6 בינואר 2019 כסינגל שלא מתוך אלבום, על ידי חברת התקליטים Mobile1 Music.

עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. כמו כן, זכה במקום השביעי במצעד השנתי של גלגלצ, במקום ה-20 במצעד השנתי של כאן גימל ובמקום השמיני במצעד השנתי של מדיה פורסט.

== רקע וכתיבה ==
השיר נכתב על ידי סטטיק וג'ורדי והופק על ידי ג'ורדי. השיר הוא בסגנון פופ.

יוסי חרסונסקי הפנה כלפי השיר ביקורת חיובית תוך שהעניק לו שלושה וחצי כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-1.8 מיליון השמעות.

== וידאו קליפ ==
הווידאו קליפ הנלווה שצולם לשיר, בוים על ידי נמרוד פלד והועלה לערוץ היוטיוב של מרגי ב-6 בינואר 2019, בסמוך לצאתו כסינגל.

נכון למאי 2023 מונה הצפיות של הקליפ עומד על 25 מיליון והוא הקליפ הנצפה ביותר של מרגי בפלטפורמה.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990050385260205171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי מרגי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהופקו על ידי ג'ורדי
קטגוריה:שירים שנכתבו על ידי ג'ורדי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
הכנסייה לזכר רצח העם הארמני

האנדרטה
הכנסייה לזכר רצח העם הארמני הייתה כנסייה ומתחם זיכרון, שניצבו בעיר דיר א-זור שבמזרח סוריה. הם נחנכו בשנת 1991 והוחרבו במעשה חבלה מכוון בשנת 2014.

==הכנסייה==
במהלך רצח העם הארמני במלחמת העולם הראשונה הוקמו באזור דיר א-זור מחנות, שאליהם הוצעדו מאות אלפי ארמנים מטורקיה דרך המדבר הסורי. במחנות אלו מתו ונרצחו 150 אלף עד 400 אלף ארמנים.

הכנסייה הוקמה ביוזמת הכנסייה האפוסטולית הארמנית באחד מאתרי ההרג במקומה של כנסייה קטנה שנבנתה שם במועד מוקדם יותר. טקס הקדשת האתר נערך ב-12 במאי 1985. הבנייה בפועל החלה בשלהי 1989 והמתחם נחנך ב-4 במאי 1991. מתכנני המתחם היו סארקיס בלמנוקיאן (Sarkis Balmanoukian) וגארביס טובמסיאן (Garbis Tovmasian).

הכנסייה נבנתה כחלק ממכלול הנצחה. בחצרו ניצבה אנדרטה - לוח אבן שבו חרות צלב, אשר הוצב בתוך גומחה בכותל מקושט. לפניה דלקה אש תמיד. בחצר נבנה גם כותל מעוטר, שסימל את הידידות בין העם הארמני לבין העם הערבי. במרכז מבנה הכנסייה הגבוה הוצב עמוד שהתנשא עד לתקרתה, וסביב תחתיתו, מתחת ללוחות זכוכית, הונחו עצמות של הקרבנות הארמנים שלוקטו מהמדבר הסורי. בתוך אולם הכנסייה הוקם מוזיאון קטן ובו ספרים, מסמכים ותמונות אודות רצח העם הארמני.

מדי שנה, ב-24 באפריל, יום הזיכרון לרצח העם הארמני, ביקרו בכנסייה אלפי עולים לרגל על מנת לציין את זיכרון רצח העם.

==החרבת הכנסייה==
ב-21 בספטמבר 2014 פוצצו הכנסייה ומכלול ההנצחה שסביבה והוחרבו במעשה חבלה מכוון. האחריות לחבלה יוחסה לאנשי ארגון המדינה האסלאמית, שהם ששלטו בדיר א-זור באותו זמן. הועלו גם טענות אחרות, שייחסו את החבלה לאנשי ארגון ג'בהת א-נוסרה או לטורקיה.

==קישורים חיצוניים==

* [https://www.armenian-genocide.org/Memorial.110/current_category.72/memorials_detail.html#memorial_image מידע על הכנסייה ותמונות שלה], באתר Armenian Genocide
* [https://www.google.com/maps/place/35°20'19.6%22N+40°08'30.2%22E/@35.3387805,40.1417138,3a,75y,90t/data=!3m8!1e2!3m6!1sAF1QipOD76-3uC7uRCJwkxId3faAM1O2inzYKo4BrJrl!2e10!3e12!6shttps:%2F%2Flh5.googleusercontent.com%2Fp%2FAF1QipOD76-3uC7uRCJwkxId3faAM1O2inzYKo4BrJrl%3Dw86-h88-k-no!7i720!8i737!4m5!3m4!1s0x0:0x0!8m2!3d35.338781!4d40.141714?hl=en תמונת הכנסייה החרבה], באתר גוגל מפות

קטגוריה:המזרח התיכון: כנסיות ומנזרים
קטגוריה:סוריה: מבני דת
קטגוריה:הכנסייה האפוסטולית הארמנית
קטגוריה:זיכרון רצח העם הארמני
קטגוריה:אתרי הנצחה
קטגוריה:מבנים ובניינים שנהרסו על ידי ארגון המדינה האסלאמית
אליעזר אפלבוים

אליעזר אפלבוים הוא שחקן ומדבב ישראלי.

==ביוגרפיה==
אפלבוים נולד בתחילת שנות ה-50 של המאה ה-20 ברמלה. בשנת 1980, השלים לימודי משחק בסטודיו למשחק ניסן נתיב. בין השנים 1982–1998 שיחק בתיאטרון הלאומי הבימה. כמו כן, שיחק בתיאטראות נוספים: הקאמרי, תיאטרון אורנה פורת, בית לסין ואחרים.

בטלוויזיה שיחק במיני סדרה משנת 1982 "מישל עזרא ספרא ובניו", ובסרט הטלוויזיה על פי ספרו של אלי עמיר ובימוי של דן וולמן, "תרנגול כפרות" משנת 1991.
כמו כן הופיע בתפקיד אורח בתוכנית הטלוויזיה החינוכית, "בלי סודות".

בקולנוע שיחק במספר סרטים בניהם בשנת 1987 שיחק בתפקיד אורח בסרט "אבא גנוב". בשנת 1990 שיחק בסרט "נשיקה במצ"ח". בשנת 1994 שיחק בסרט "ארץ חדשה". בשנת 1998 שיחק בסרט "סופר בוי". בשנת 2014, שיחק בסרט "לוויה בצהריים".

בנוסף להיותו שחקן, אפלבוים דיבב בסרט "הקטר הקטן" ובסדרת הטלוויזיה "ילדי החירות".

==קישורים חיצוניים==

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:בוגרי הסטודיו למשחק ניסן נתיב
קטגוריה:שחקני תיאטרון הבימה
קטגוריה:שחקני התיאטרון הקאמרי
יוג'ין סקאליה

יוג'ין סקאליה (באנגלית: Eugene Scalia; נולד ב-14 באוגוסט 1963) הוא משפטן אמריקאי שכיהן כמזכיר העבודה של ארצות הברית מספטמבר 2019 עד ינואר 2021. סקאליה, בנו של אנטונין סקאליה, מונה לתפקיד בידי נשיא ארצות הברית דונלד טראמפ בעקבות עזיבתו של אלכסנדר אקוסטה, וטרם למינויו היה עורך דין פרטי והפרקליט הראשי במחלקת העבודה בממשל הנשיא ג'ורג' ווקר בוש.

== ביוגרפיה ==
סקאליה נולד באוגוסט 1963 בקליבלנד שבאוהיו, בנם של מורין (לבית מקארתי) ואנטונין סקאליה, לימים שופט בבית המשפט העליון של ארצות הברית. הוא למד באוניברסיטת וירג'יניה, שם סיים את לימודי כלכלה בהצטיינות, נוסף על לימודי תואר משני במדע המדינה. לאחר מכן למד סקאליה בבית הספר למשפטים של אוניברסיטת שיקגו, שם היה העורך הראשי כתב העת המשפטי של האוניברסיטה וקיבל תואר דוקטור במשפטים בכבוד.

בשנים 1985–1987 היה עוזרו של מזכיר החינוך של ארצות הברית ויליאם ג'. בנט. בשנים 1992–1993 שימש כעוזר המיוחד של התובע הכללי של ארצות הברית ויליאם בר. סקאליה עסק בעריכת דין פרטית בוושינגטון הבירה ובלוס אנג'לס שבקליפורניה. בשנת 2000 ייצג משרד עורכי הדין שלו "גיבסון, דאן וקראטצ'ר" את מושל טקסס ג'ורג' ווקר בוש בדיוני בית המשפט העליון על אודות הספירה החוזרת בפלורידה במהלך הבחירות לנשיאות ארצות הברית 2000.

ב-2001 מונה סקאליה בידי הנשיא בוש לפרקליט המדינה הראשי לענייני עבודה, ונכנס לתפקיד זה ב-2002. באותה העת הואשם על ידי חברי המפלגה הדמוקרטית בסנאט של ארצות הברית ואיגודי עובדים בכך שהוא עוין כלפי עובדים ונמתחה ביקורת על מאמריו נגד הארגונומיה. מנגד, פקידים במחלקת העבודה של ארצות הברית תיארו את סקאליה כ"תומך נלהב בהתדיינות משפטית על מנת לאשש את זכויות העובדים, הן ברמת המשפט והן ברמת הערעור". ב-2019 נכתב בעיתון "הניו יורק טיימס" כי סקאליה נהג בעברו לייצג את וולמארט וחברות אחרות שהתנגדו לאיגודי עובדים ולחוקי עבודה נוקשים יותר.

במהלך הקריירה שלו בעריכת דין פרטית, לסקאליה היסטוריה של הגנה על תאגידים גדולים מפני תקנות עבודה פיננסיות. מאז 2003 הוא הגן על חברות מוול סטריט מפני פיקוח כספי. לסקאליה יצא מוניטין כה אנטי-רגולטורי, שעשוי להתבטא במאמר של העיתון בלומברג תחת הכותרת: "תובע את הממשלה? תתקשר לסקאליה!".

ב-18 ביולי 2019, הודיע נשיא ארצות הברית דונלד טראמפ על כוונתו למנות את סקאליה למזכיר העבודה של ארצות הברית, במקומו של אלכסנדר אקוסטה. ב-26 בספטמבר אישר הסנאט את מועמדותו ברוב של 53–44. סקאליה הושבע לתפקידו בידי סגן נשיא ארצות הברית מייק פנס ב-30 בספטמבר. עם ההשבעה של ג'ו ביידן לנשיאות ארצות הברית, סיים את כהונתו באופן מידי.

== קישורים חיצוניים ==

* 
* [https://www.dol.gov/agencies/osec ביוגרפיה רשמית], באתר מחלקת העבודה של ארצות הברית 

== הערות שוליים ==

קטגוריה:אמריקאים ממוצא איטלקי
קטגוריה:מזכירי העבודה של ארצות הברית
קטגוריה:עורכי דין אמריקאים
קטגוריה:חברי הקבינט של ארצות הברית בממשל דונלד טראמפ
קטגוריה:בוגרי אוניברסיטת וירג'יניה
קטגוריה:בוגרי בית הספר למשפטים באוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:חברי האגודה הפדרליסטית
קטגוריה:אמריקאים שנולדו ב-1963
לסלי בנט

לסלי בנט (באנגלית: Leslie 'Les' Zachary Benet נולד ב-17 במאי 1937) הוא רוקח אמריקאי, ראש מעבדה באוניברסיטת קליפורניה בסן פרנסיסקו.

== ביוגרפיה ==
לסלי בנט נולד בסינסינטי למשפחת רוקחים. אביו פתח חברה לייצור תרופות בשנות ה-30 של המאה ה-20

לסלי בנט סיים אוניברסיטת מישיגן בשנת 1962 עם תואר שני בכימיה פרמצפטית. בשנת 1965 הוא סיים את הדוקטורט באוניברסיטת קליפורניה בסן פרנסיסקו.

לסלי בנט המשיך בביצוע מחקרים בתחום תוך התמחות בנפח הפיזור. עבודתו בתחום צוטטה כ-900 פעמים במאמרים מדעיים שונים. מעל ל-20 שנים הוא עומד בראש מחלקה לפרמקולוגיה. הוא הדריך כ-55 דוקטורנטים ועובד תוך שיתוף פעולה עם מנהל המזון והתרופות האמריקאי.

על הישגיו בתחום הוא קיבל תואר פרופסור כבוד במספר אוניברסיטאות ופרסים מדעים בתחום התמחותו.

בפיתוח תרופות חדשות הוא שיתף פעולה בחברה OxoN Medica שנוסדה על ידי עבדאללה חאג' יחיא.

== קישורים חיצוניים ==
* [https://profiles.ucsf.edu/leslie.benet מידע מאתר האוניברסיטה]
* [https://link.springer.com/content/pdf/10.1007%2Fs11095-012-0808-3.pdf תיאור 50 שנות פעילות מדעית]

קטגוריה:רוקחים אמריקאים
קטגוריה:סגל אוניברסיטת קליפורניה בסן פרנסיסקו
קטגוריה:בוגרי אוניברסיטת מישיגן
קטגוריה:בוגרי אוניברסיטת קליפורניה בסן פרנסיסקו
קטגוריה:אמריקאים שנולדו ב-1937
ארסנל דזיארז'ינסק

ארסנל דזיארז'ינסק (בבלארוסית: ФК Арсенал Дзяржынск) הוא מועדון כדורגל בלארוסי מהעיר דזיארז'ינסק שבפרברי מינסק שנוסד בשנת 2019 ומתמודד בליגת העל הבלארוסית בכדורגל מעונת 2022.

ארסנל מארחת את משחקיה באצטדיון בעיר דזיארז'ינסק המכיל 1,000 מושבים.

== היסטוריה ==
המועדון הוקם בינואר 2019. מייסדי המועדון החדש היו איש העסקים הבלארוסי אלכסיי מלשקביץ' ואיש העסקים השוודי אלכס רוסהולם, נשיא מועדון הכדורגל השוודי אסקילסטונה.

בעונת הבכורה הקבוצה הורכבה בעיקר משחקנים צעירים ושחקנים בלארוסיים מנוסים. המועדון הגיש בקשה מיידית להשתתפות בליגה השנייה בבלארוס. הקבוצה קיימה את המשחק הרשמי הראשון שלה ב-20 באפריל 2019. כבר בעונת הבכורה הקבוצה סיימה במקום הראשון והעפילה לליגה הראשונה, השנייה בחשיבותה בכדורגל הבלארוסי והחל מעונת 2020 מתמודדת בה.

בעונת 2020/2021 זכתה באליפות ליגת המשנה הבלארוסית בכדורגל העפילה לרבע גמר הגביע הבלארוסי בכדורגל.

בעונת 2022 מתמודדת בליגת העל הבלארוסית.

== קישורים חיצוניים ==

* [http://www.teams.by/arsenal-dzerzhinsk-football-club-2836/ ארסנל דזיארז'ינסק] באתר Teams.by

== הערות שוליים ==

קטגוריה:קבוצות כדורגל בלארוסיות
קטגוריה:מחוז מינסק
קטגוריה:קבוצות כדורגל שהוקמו ב-2019
פארק הוד השרון

פארק הוד השרון (פארק נחל הדר) הוא פארק בדרום הוד השרון, ישראל. הפארק מכיל גבעה, אשר שימשה בעבר כמזבלה העירונית של הוד השרון, וכיום משמשת כאזור טיול ותצפית על הפארק. מפסגת ההר, המכונה גם "הר הקיימות" ניתן לראות גם את הוד השרון,ישובי מועצת דרום השרון, תל אביב, הרצליה והשומרון.

בסמוך לגבעה, הוקם האגם האקולוגי הגדול ביותר בישראל, ששטחו 27 דונמים. מי האגם הם מי קולחין מטוהרים שמקורם במכון טיהור שפכים כפר סבא-הוד השרון. מי האגם מוזרמים במורד ערוץ נחל הדר ודרכו הם מגיעים אל נחל הירקון. בשטח הפארק ניתן להבחין במגוון של עופות מים, אנפות, אווזים, ברווזים וציפורי שיר. בתוך המים נצפו צבי מים רכים, נוטריות ודגים מסוגים שונים.

== היסטוריה ==
בשלב הראשון, פותחו "האגנים הירוקים" - פרויקט לטיהור מי קולחין באמצעים ביולוגיים, על ידי הזרמת מי הקולחין לאגנים ובהם שכבת חצץ ומעליה נשתלו צמחי מים שונים, המסננים את המים. המים המטוהרים מוזרמים (החל ממאי 2014) בערוץ נחל הדר לעבר הירקון. מים אלו אינם מיועדים לרחצה, אך משפרים את כמות ואיכות המים בירקון לעומת המצב שנמשך שנים ארוכות.

בצמוד ומדרום לאגנים הירוקים, היה בעבר שפך נחל הדר לנחל קנה. בשנות ה-50, הוסט נחל קנה מזרחה, כדי למנוע הצפה של שטחים חקלאיים במורד הנחל, והאפיק ההיסטורי של נחל קנה "סופח" לנחל הדר. במפגש ההיסטורי בין הנחלים צומחים בערוץ הנחל עצי ערבה מחודדת, שנוכחותם מצביעה על מי תהום גבוהים. מכיוון הירקון יש לאורך הנחל שדרת אקליפטוסים עבותה, וצמחיית עבקנה נדיר.

ממערב ל"אגנים הירוקים", נמצא תל קנה. זוהי גבעה נמוכה עליה צומחת חישת קנים, אך התל נקרא על שם נחל קַנַה הסמוך. שלט הסבר על תולדות התל נמצא בצד הדרומי של התל.

הגבעה הבולטת יותר בשטח, שימשה עד לאמצע שנות ה-90 כמזבלה העירונית של הוד השרון. לגבעה עולה דרך עפר מפותלת מכיוון מערב, העבירה לרכב שטח ולאופניים אך לא לרכב פרטי.

המישור הנרחב בין גבעת המזבלה ובין הירקון עובד בעבר על ידי חקלאים מפתח תקווה, שנטעו פרדס רחב-ידיים הנקרא פרדס בחר-יה (או בחריה), הפרדס העברי הראשון בין פתח תקווה לחדרה. הפרדס נעקר בסוף שנות ה-1990, ובשטח נותרו שני שרידים - בית הפרדס (מבנה דו-קומתי במרכז השטח המעובד, הכניסה אליו מסוכנת), וגשר בשפך נחל הדר לירקון. גשר זה הוקם בשנות ה-1930 (על ערוץ נחל קנה דאז) ושימש למעבר קרוניות עם ארגזי פרי. כיום עובר בגשר זה שביל ישראל.

== מיקום גאוגרפי ==

הפארק שוכן בדרום הוד השרון, בקצה אזור תעשייה וסמוך להר זבל ותיק (שאינו עוד בשימוש), ועיקרו אגם אקולוגי שמשמש כגוף מים טבעי המשתרע על 27 דונם. כדי להעניק לו מראה טבעי, טיפלו בגדות והוסיפו צמחי מים ונחלים שאופייניים לאזור.
<gallery widths="400" heights="400" perrow="2">
קובץ:HodHaSharonParkFeb222022 07.jpg|האגם האקולוגי
קובץ:HodHaSharonParkFeb222022 02.jpg|הר הקיימות
</gallery>

== קישורים חיצוניים ==

* 

* [http://land-arch.org.il/images/inc/files_magazines/1729.pdf פארק נחל הדר]
* [https://inature.info/wiki/פארק_הוד_השרון פארק הוד השרון]
* 

קטגוריה:הוד השרון: גאוגרפיה
קטגוריה:ישראל: גנים ופארקים עירוניים
מוזיקה אזרית

מוזיקה אזרית או המוזיקה של אזרבייג'ן (מאזרית: Azərbaycan musiqisi) היא המוזיקה העממית של האזרים ומדינת אזרבייג'ן. מקורה של המוזיקה היא מצפון איראן ומדינת אזרבייג'ן. עדויות ראשונות אודותיה מגיעות מסוף האלף הראשון לספירה.

במשך מאות שנים, התפתחה המוזיקה האזרית כווריאציות שונות של מוזיקה מונודית, הכוללת מקצבים שונים ומגוונים. בדומה למוזיקה של עמים טורקיים אחרים, במוזיקה האזרית נפוצה מודאליות וכרומטיות.

==מוזיקת עם אזרית==
מוזיקת העם האזרית משלבת מסורות שהתגבשו במשך מאות שנים באזרבייג'ן והמחוז ההיסטורי אזרבייג'ן האיראנית. רוב השירים של מוזיקת העם האזרית קשורים באופן ישיר לפולקלור האזרי ולאפוסים של מגוון יוצרים מקומיים ידועים.

הדמויות שעליהם מתבסס הפולקלור האזרי נע בין דמויות היסטוריות אמיתיות ומומצאות, יצורים על אנושיים ואלמנטים שנלקחו ממיתולוגיות של אזור המזרח התיכון, כמו המיתולוגיה הפרסית והמיתולוגיה הטורקית .

בין הכלים הנפוצים במוזיקה האזרית ניתן לכלול כלי מיתר דמויי לירה, ביניהם הסאז, צנג (נבל טורקי) , קומוז, טאר , עוד, קאנון וקמנצ'ה.

האשיקים (Ashiqs) הם משוררים נודדים וטרובדורים אשר מנגנים על הטאר תוך כדי אלתור על שירים מוכרים. האשיקים נחשבים להסמלים המובהקים של התרבות האזרית ושל השפה האזרית.<ref></ref>

==מוזיקה קלאסית אזרית==
עם הקמתן של הרפובליקה הסובייטית הסוציאליסטית של אזרבייג'ן ושל האקדמיה למוזיקה של באקו בשנת 1920, חלה עלייה בפופולריות של מוזיקה קלאסית, ובוצעו שילובים בין מוזיקה קלאסית ומוזיקה עם.

בתקופה זו (של העשור הראשון והעשור השני של המאה ה-20) נכתבו אופרות מוגאם (Mugham) רבות ששילבו אלמנטים עממיים אזרים ורוסים, עם שילוב מתוחכם של מודוסים שונים.
==מוזיקה פופולרית==
לאחר נפילת ברית המועצות, החלה אזרבייג'ן בתהליכי התמערבות ומודרניזציה. אם עד נפילת ברית המועצות, רוב ההשפעות הגיעו מרוסיה או טורקיה, הרי שהיום הגלובליזציה יצרה שילוב מרתק בין אלמנטים מקומיים ובינלאומיים.

אזרבייג'ן משתתפת בתחרות האירוויזיון החל משנת 2008, והגיעה להישג השיא שלה בשנת 2011, בה הצמד אל וניקי זכו במקום הראשון והעניקו לבאקו עיר הבירה את האירוח בשנה שלאחר מכן.

תחום הג'אז נפוץ ופופולרי באזרבייג'ן, ובמיוחד הפיוז'ן שמשלב אלמנטים מקומיים. בין האמנים הבולטים בתחום: עזיזה מוסטפא זאדה, איספר סאראבסקי , סלמן גאמבארוב וראין סולטנוב .
==קישורים חיצוניים==

*[https://www.bbc.co.uk/programmes/b008xgtl מתוך תוכנית של BBC3 על מוזיקה אזרית - חלק 1]
*[https://www.bbc.co.uk/programmes/b008zc3s מתוך תוכנית של BBC3 על מוזיקה אזרית - חלק 2]
*[https://www.santur.co.il/קהילה/blog/מסע-מוזיקלי-לארץ-האש-אזרבייגן כתבה באתר "סנטור - הבית למוזיקה אתנית" על המוזיקה האזרית העממית]
==הערות שוליים==

מוזיקה אזרביג'נית 
קטגוריה:מוזיקה לפי תרבות
מפרץ אום

מפרץ אוּם (באנגלית: Oom Bay) הוא מפרץ בחוף מוסון, שבאנטארקטיקה.

המפרץ, שרוחבו 3.2 קילומטרים, מצוי בין כף ברוס לבין ראש קמפבל.

== היסטוריה ==
=== גילוי המפרץ ===

המפרץ התגלה ב-18 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה (BANZARE) בפיקודו של דאגלס מוסון.

=== מקור השם ===

מוסון קרא למפרץ על שמו של סגן ק. א. אום (K.E. Oom), מהצי המלכותי האוסטרלי, קרטוגרף משלחת החקר.

== לקריאה נוספת ==

<div class="mw-content-ltr">• DMA, [https://books.google.co.il/books?id=sgSnbMOD_VsC&pg=PA420&lpg=PA420&dq=%22Oom+Bay%22&source=bl&ots=qbVGwpNiA7&sig=ACfU3U2DgcW7mmWz6Pu5FgVFLp-9fZNjAA&hl=en&sa=X&ved=2ahUKEwi_04Phx4PmAhXQaFAKHT3TCDcQ6AEwBHoECAoQAQ#v=onepage&q=%22Oom%20Bay%22&f=false Sailing Directions (planning Guide) and (enroute) for Antarctica], P 420</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11119 מפרץ אום] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126 מפרץ אום] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10646&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ האום] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=11119&fid=antgeo_117 תצלום לוויין של אזור מפרץ אום]
* [https://www.yr.no/place/Antarctica/Other/Oom_Bay/long.html תחזית מזג אוויר עדכנית ארוכת טווח עבור מפרץ אום]
* [https://mapcarta.com/25590982 מפת אזור מפרץ אום]

== הערות שוליים ==

אום
Let's Get to It

Let's Get to It (בעברית: בואו נגיע לזה) הוא אלבומה הרביעי של הזמרת-יוצרת האוסטרלית קיילי מינוג. האלבום יצא לאור ב-14 באוקטובר 1991, על ידי חברת התקליטים מאשרום רקורדס. מתוך האלבום יצאו ארבעה סינגלים.

האלבום הגיע למקום ה-15 במצעד האלבומים הבריטי.
== רקע ==
מינוג עבדה על האלבום עם המפיק מייק סטוק אשר היה חלק מצמד המפיקים סטוק אייקן ווטרמן, מאט אייקן אשר היה החצי השני של הצמד פרש מעבודתו לאחר שקיבל ביקורות שליליות על עבודתו עם מייק סטוק. בהמשך השנה חזרה מינוג לעבוד באולפן עם המפיקים הנותרים שלה מייק סטוק ופיט ווטרמן וביחד השלישייה יצרה שישה שירים. מינוג אמרה כי השירים החדשים שלה שונים אחד מהשנים ונעים בין סגנונות הג'ק סווינג חדש לבין שירים שהם מלאי נשמה.

בנוסף לכך, מינוג אמרה כי היא מתכננת להקליט שירים נוספים באותה שנה שעלולים להבטיח גם את ההצלחה שלה בארצות הברית.
== ביקורות והצלחה ==
אלבום זה זכה להצלחה פחותה מקודמיו כאשר לא הצליח להגיע לעשירייה הפותחת בבריטניה ואוסטרליה, המדינות בהן הצליחה מינוג הכי הרבה ובנוסף הגיע למעמד זהב בלבד באוסטרליה ובבריטניה לא זכה לקבל מעמד. על מנת לקדם את האלבום יצאה מינוג לסיבוב ההופעות "Let's Get to It Tour" אשר זכה להצלחה באירופה.

האלבום קיבל ביקורות מעורבות מהמבקרים אך כן שמו לב לשינוי שעברה מינוג בנושא המעורבות ביצירת האלבום כאשר מינוג הייתה שותפה לכתיבת רוב השירים באלבום.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1991
קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומי זהב באוסטרליה
למדא רייזינג

למדא רייזינג הייתה רשת חנויות ספרות להטב"ית אמריקאית, שהחלה לפעול ב-1974 ונסגרה ב-2010.

הסניף הראשון נפתח ב-1974 על ידי דיקון מקיובין בוושינגטון די. סי. והכיל 250 כותרים. החנות הייתה ידועה בשל מגוון הספרים הרחב שלה, שהכיל ספרים על נושאים כגון דת, ארוטיקה ותאוריה קווירית, וגם DVD, מתנות ותקליטורים.<ref></ref><ref name=":0"></ref> ב-1984 סניף נוסף נפתח בבולטימור, והעיתון Baltimore Sun טען שהוא חנות הספרים הגאה היחידה במרילנד. למרות זאת, הסניף נסגר באביב 2008.<ref></ref> חנות נוספת בדלאוור נפתחה ב-1991 ונסגרה בדצמבר 2009. חנות רביעית בנורפוק שבווירג'יניה נפתחה ב-1996 ונסגרה ביוני 2007.<ref></ref>

בפברואר 1975 הריצה את הפרסומת הראשונה הקשורה ללהט"ב בטלוויזיה המסחרית האמריקאית ששודרה בערוץ WRC (בבעלות NBC) ו-WTOP (הסניף המקומי של CBS, כיום נקרא WUSA).<ref></ref><ref name=":0" />

לאורך שנותיה, למדא רייזינג תמכה בספרות להטב"ית ואף הקימה פרס שנתי לסוגה זו (Lambda Literary Award, שקיים עד היום), קנתה את חנות הספרים אוסקר ויילד, חנות הספרים הלהטב"ית הראשונה בארצות הברית והצילה אותה מסגירה, אך לאחר שלוש שנים שבהן ייצבה את החנות מבחינה כלכלית, מכרה את החנות בחזרה למנהליה הקודמים על מנת שתעבוד עם צוות מקומי.<ref></ref><ref></ref><ref></ref><ref></ref>

בשל התפתחות שוק הספרים האינטרנטי, הרשת התקשתה בהתמודדות עם התחרות החדשה, ובדצמבר 2009 הודיע מקיובין ששתי החנויות האחרונות שלה ייסגרו עד ינואר 2010.<ref name=":1"></ref>

החנות האחרונה של למדא רייזינג נסגרה ב-31 בדצמבר 2010, כחלק מגל סגירות של חנויות ספרים גאים שאינן מקוונות במהלך שנות המאה ה-21 המוקדמות, שבמהלכו גם נסגרו גם חנות הספרים אוסקר ויילד ורשת A Different Light.<ref name=":1" />

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להט"ב בארצות הברית
קטגוריה:חנויות ספרים
חורבת חלוקים

חורבת חלוקים היא אתר ארכאולוגי באזור הר הנגב, הנמצא כשני קילומטר צפון-מערב לקיבוץ שדה בוקר. החורבה שוכנת לרגלי המורדות המזרחיים של הר חלוקים בשטחה עוברים שלושה יובלים של נחל הרועה. מיקומה על דרך עתיקה שעברה לאורך הנחל. במרחק של כחמישה קילומטרים מחורבת חלוקים ניתן למצוא את חורבת הרועה, אתר נוסף מתקופת הברזל לאורך הנחל.

החורבה נסקרה לראשונה על ידי הארכאולוג עמנואל ענתי בשנת 1953. החורבה נסקרה שוב ב-1958 על ידי יוחנן אהרוני ושוב על ידי חוליית הסקר בדרום בראשות רודולף כהן. בין השנים 1971–1972 נחפר האתר על ידי רודולף כהן, ארכאולוג מחוז דרום של אותה תקופה, יחד עם תלמידים ממדרשת שדה בוקר.

שרידי המצודה בחורבת חלוקים
על פי הממצאים, באתר התקיים יישוב בשתי תקופות שונות ונפרדות. התקופה הראשונה היא תקופת הברזל ב', המקבילה לתקופת המלוכה של ישראל ויהודה. באתר התקיים יישוב גדול, ובו לפחות 25 מבנים, (מתוכם בנויים שבעה בדגם בית ארבעת המרחבים), ארבעה בורות מים ומדרגות אבן חקלאיות. הגדול שבמבנים הוא מצודה. המצודה בנויה משמונה חדרים המקיפים חצר מרכזית. קוטר המצודה 23 מטרים והיא הקטנה שבין המצודות האליפטיות מתקופת המלוכה שבצפון הנגב. בין הכלים שנמצאו: קנקנים, קדירות ופכיות. כולם נוצרו באמצעות אבניים. הכלי הנפוץ ביותר הוא סיר בישול העשוי ביד. על פי שכבת האפר העבה שנמצאה בחלק מן המבנים שבו נראה כי אותו יישוב נחרב בשרפה.

ב-2012 נערך תיארוך פחמן-14 במדרגות החקלאיות, שקבע כי על אף התיארוך על פי חרסים לתקופת הברזל ב' (1000-538 לפנה"ס), האתר היה מיושב כבר בתחילת תקופת הברזל בסביבות 1129 לפנה"ס לכל המוקדם, וברציפות עד 411 לפנה"ס לכל המאוחר, אמצע התקופה הפרסית.

התקופה השנייה היא ההתקופה הרומית, בה היה באתר מגדל שמירה ומבנה נוסף, שניהם נבנו על חורבות המבנים הקדומים. באותה התקופה שלטו באזור הנבטים.

== הערות שוליים ==

קטגוריה:הנגב: אתרים ארכאולוגיים
קתרין טובין

ה[[דרגומן המלטזי וינצ'נצו בֶּלוּטי, מנהל מסעהּ הראשון של משפחת טובין בלבנט]]
קתרין טובין (Catherine Ellis Tobin ,Lady Tobin; אנגליה, אוקטובר 1812 – אנגליה, 23 באפריל 1903) הייתה סופרת בריטית בת התקופה הוויקטוריאנית, שערכה מסעות במזרח ובמהלכם שהתה בארץ ישראל.

== קורות חייה ומעשיה ==
קתרין אליס, בת חבל קמברלנד בצפון אנגליה, נישאה ב-1835 לתומאס טובין מליברפול, והשניים השתקעו סמוך לקורק שבדרום אירלנד, שם ניהל טובין את מפעל אבק השרפה שבבעלות משפחתו. בני הזוג היו שותפים לעניין בעתיקות ובמסעות וב-1853–1854 סיירו בצפון אפריקה, במצרים, בסיני בנגב, בארץ ישראל, בעבר הירדן, בסוריה, בטורקיה וביוון. הם לוו בפמליה של מורי דרך, שומרים וסבלים בניהולו של הדרגומן המלטזי וינצ'נצו בֶּלוּטי. אחרי נפילת בנם היחיד, ליונל, במהלך המרד ההודי הגדול, יצאו שוב למסע במזרח. נתיב מסעם זה במצרים, בארץ ישראל ובסוריה, במרוצת 1860–1861, דמה במידה רבה לנתיב שבו עברו במסעם הקודם. באמצע המאה ה-19 הייתה הדרך שעשו בני הזוג כבר מוכרת, כבושה, בטוחה ונוחה יחסית. בפתח ספרהּ הקדים בעלה מעין התנצלות על הוצאת הספר כאשר "נושא המסעות במזרח כבר טופל במלואו וכהלכה", והסביר כי הכתיבה שימשה מרפא לנפשה של אשתו באבלהּ.
אחרי מות בעלה ב-1881 עקרה קתרין טובין ללונדון ואחרי כן לבית גיסהּ באיסטהם שבמחוז מרזיסייד, סמוך לליברפול, שם מתה ונקברה.

קתרין טובין חיברה שני ספרים על מסעותיה: "צללי המזרח" (Shadows of the East, 1855) ו"אדמת נחלה" (The Land of Inheritance, 1863), שכותרתו המשנית הייתה "ביקור חוזר בזירות המקרא" (Bible Scenes Revisited). הספרים נערכו במתכונת של יומן דרכים ובהם פורטו חוויות אישיות. עוד קודם לכן תרגמה טובין לאנגלית את מכתביו של פול-אמיל בוטה על התגליות הראשונות בנינווה (Illustration of Discoveries at Nineveh, 1850).

==קישורים חיצוניים==

 ספרה [https://archive.org/details/landofinheritanc00tobi/page/n5 Land of Inheritance] זמין לקריאה במרשתת
* מבחר איורים מתוך Shadows of the East
* מבחר איורים מתוך Land of Inheritance

==הערות שוליים==

קטגוריה:ארץ ישראל: נוסעים נוצרים
קטגוריה:סופרות בריטיות
קטגוריה:סופרים בריטים
קטגוריה:סופרות מסע בריטיות
קטגוריה:ילידות 1812
קטגוריה:נפטרות ב-1903
קול הכנרת

קול הכנרת היא תחנת רדיו אזורית המשדרת בתדר 106FM. התחנה נכללת תחת ההגדרה "רדיו חינוכי" או "רדיו אוניברסיטאי". התחנה ברובה מופעלת על ידי סטודנטים מהמכללה האקדמית כנרת בעמק הירדן, כחלק מלימודיהם במחלקה לתקשורת, ועל ידי תושבים באזור עמק הירדן.

עד להקמת תאגיד השידור הציבורי בשנת 2017 הייתה התחנה נתמכת על ידי רשות השידור, עם העברת האחריות מרשות השידור לתאגיד השידור הציבורי עתיד התחנה אינו ברור (יחד עם עתידן של תחנות רדיו חינוכיות ואוניברסיטאיות נוספות).

==הקמת התחנה ואופייה==
התחנה הוקמה בשנת 1991.

על פי החזון שהוגדר עבורה, היא הוקמה כדי להוות חוליה מקשרת ברדיו האזורי באזור צפון עמק הירדן עד דרום רמת הגולן כולל טבריה (לה מוקדשת רצועת שידור בימות השבוע בשעות מסוימות), ויתר יישובי הכנרת, תוך כדי נתינת ביטוי ל"רעיונות הדור הבא של אנשי התקשורת" כלשונם, ותוך כדי כך להכשיר סטודנטים להשתלבות בתעשיית הרדיו.

מאז הקמתה פועלים בה שדרים מתנדבים, רובם סטודנטים מהמחלקה לתקשורת של מכללת כנרת, וחלקם תושבים מישובי הסביבה. את רצועת השידורים העירונית "קול טבריה" מפעילים תלמידי בתי הספר העל יסודיים מהעיר.

לטענת מפעילי התחנה, היא מדגישה את הז'אנרים המוזיקליים שלדעתם לא מקבלים כיסוי מספיק ב"תחנות המיינסטרים" כמו מוזיקת טראנס, רוק פסיכדלי, רית'ם אנד בלוז, פאנק, מטאל, בלוז, פולק, אינדי ורוק אלטרנטיבי, מוזיקת עולם ועוד.

התחנה אינה משדרת פרסומות.

==תוכניות שבועיות==
בין התוכניות השבועיות:
*רגוע לסוף שבוע עם בני בר יהודה - שישי ב-10:00 - בני בר יהודה מראיין בעלי מקצוע חופשיים
*שיחות בשישי עם נילי ליבוביץ' - שישי ב-11:00 - נילי ליבוביץ' מראיינת שלושה אנשים המשלבים מקצועות שונים.
*במצב עכשיו עם אלון אבירם - חמישי ב-17:00 - מוזיקה ואקטואליה.
*משהו טוב לנשמה עם ניתאי חבשוש - שני ב-19:00 - ראיון עם יזמים על עשייה חיובית בתחום הציבורי.
*שירי לי כנרת עם יורם נחמיאס - שני ב-20:00 - שירים עבריים וראיונות
*אוסף יוסף עם איתי יוסף - שלישי ב-17:00 - תוכנית מוזיקה בעל גוון אלטרנטיב-אינדי
*רדיוטק - עם חיים ברזילי - חמישי 20:00 מסיבת סוף שבוע עם להיטי שנות ה-70-80 לפתיחת סוף השבוע

==קישורים חיצוניים==

* [https://www.rlive.co.il/station/radio-kol-hakinneret האזנה לשידורי התחנה], באתר RLive
* [https://www.kinneret.ac.il/סטודנטים/רדיו-קול-הכנרת/ מידע על התחנה], באתר המכללה האקדמית כנרת

==הערות שוליים==

קטגוריה:ישראל: תחנות רדיו
DS 5LS

DS 5LS היא מכונית סלון קומפקטית מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצרת משנת 2014 ועד היום בסין על ידי יצרנית הרכב הסינית Changan PSA (שם רשמי: "Changan PSA Automobiles Co., Ltd").

ה- "DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין).

היצרן הסיני "Changan PSA Automobiles Co., Ltd" בשותפות "joint venture" של 50:50 אחוזים בין "Changan Automobile" וקבוצת PSA.

==מאפיינים "DS 5LS"==

* סיטרואן חשפה ב-19 בדצמבר 2013 בפריז את ה-"DS 5LS", מכונית סדאן קומפקטית יוקרתית. זאת, כחלק מהמאמץ להרחיב את נתח השוק שלה בסין, אחד משווקי הרכב החשובים ביותר בעולם כיום.
* דגם "DS 5LS" שווק מ-28 במרץ 2014.
* דגם "DS 5LS" יועד לשוק הסיני בלבד.
* 4 דלתות - סדאן.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* העיצוב החיצוני של הדגם מתבסס על שפת העיצוב החדשה של משפחת דגמי ה-"DS" של סיטרואן.תא הנוסעים מזכיר בעיצובו את זה של ה-"DS5" אך בסיטרואן דאגו לשיפור המרווח לנוסעים, כך למשל הקונסולה המרכזית צרה יותר ופחות חודרת אל המרחב של הנוסעים. הגימור בתא הנוסעים כולל שימוש נרחב בעץ, מתכת ועור.
* מחיר היחידה מדגמי "DS 5LS" בסין נע בין 149,900–249,000 רנמינבי (2014).

===תאוצות===
* תאוצה בין 0–100 קמ"ש היא 8.0 שניות (מנוע 1,751 סמ"ק (מגדש טורבו).
* תאוצה בין 0–100 קמ"ש היא 8.8 שניות (מנוע 1,598 סמ"ק (מגדש טורבו).
* תאוצה בין 0–100 קמ"ש היא 12.1 שניות (מנוע 1,813 סמ"ק).

==תמונות==
<gallery mode="packed" heights="120">
קובץ:DS 5LS China 2018-03-20.jpg | דגם "DS 5LS", שנת 2018
קובץ:DS 5LS 02 China 2014-05-01.jpg | דגם "DS 5LS", שנת 2014
קובץ:DS 5LS 01 China 2014-05-01.jpg | דגם "DS 5LS", שנת 2014
קובץ:DS 5LS China 2014-04-14.jpg | דגם "DS 5LS", שנת 2014
קובץ:DS 5LS 02 China 2015-04-08.jpg | דגם "DS 5LS", שנת 2015
קובץ: DS 5LS 0002 China 2015-04-18.jpg| דגם "DS 5LS", שנת 2015
</gallery>
==ראו גם==
* DS 3 קרוסבק

== קישורים חיצוניים ==

* 
* 
* [https://www.auto.co.il/article/113341-car-news עם העיניים לסין: סיטרואן חושפת את ה-"DS 5LS"] (אוטו, שלומי פרידמן, 22 בדצמבר 2013)

==הערות שוליים==

קטגוריה:דגמי מכוניות שהושקו ב-2014
קטגוריה:מכוניות סלון
קטגוריה:כלי רכב המיוצרים בסין
5LS
קטגוריה:מכוניות סדאן
התאחדות הכדורגל ההולנדית המלכותית

התאחדות הכדורגל ההולנדית המלכותית (בהולנדית: Koninklijke Nederlandse Voetbalbond או KNVB) היא הגוף המנהל את ענף הכדורגל בהולנד. ההתאחדות מנהלת את ליגת העל ההולנדית, ליגת המשנה ההולנדית, ליגות החובבים, הגביע ההולנדי והנבחרת הלאומית לגברים ונבחרת הנשים.

מטה ההתאחדות נמצא בעיר זייסט ורשומים בה 1.2 מיליון חברים.

==היסטוריה==
בשנת 1889 הוקמה התאחדות הכדורגל והאתלטיקה ההולנדית (Nederlandsche Voetbal en Athletiek Bond). בעקבות אי הסכמות מספר קבוצות פרשו מההתאחדות והקימו במקומה את התאחדות הכדורגל המלכותית הבלגית (Koninklijke Belgische Voetbalbond), שבהמשך שינתה את שמה לשם הנוכחי. ההתאחדות הייתה אחת מהגופים המייסדים של פיפ"א בשנת 1904 והייתה אחת ההתאחדויות הלא-בריטיות הראשונות באירופה. קבוצת הכדורגל הראשונה בהולנד נוסדה בהארלם בשנת 1879. הליגה ההולנדית התקיימה, באופן לא רשמי, כעשור לפני הקמת ההתאחדות. בתחילת דרכה התנגדה ההתאחדות למקוצענות בספורט. בשנת 1909 הצהירה כי "תמחה כנגד התופעה בכל האמצעים האפשריים".

==קישורים חיצוניים==

* 

==הערות שוליים==

הולנד
קטגוריה:הולנד: כדורגל
DS 3 קרוס-בק

DS 3 קרוס-בק (בצרפתית: DS 3 Crossback) הוא SUV המוגדר כ-SUV מפואר סוב-קומפקטי, מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצר משנת 2018 ועד היום בצרפת.

המכונית הוכרזה לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה.

השם "DS" הוא גם משחק מילים. בצרפתית, זה מבוטא כמו המילה "déesse", שפירושו "אלילה". ה-DS הוא סימן רכב עצמאי מאז 2015 (ומאז 2012 בסין).

==מאפיינים "DS 3 קרוס-בק"==
* דגם "DS 3 קרוסבק" הוצג לראשונה ב-13 בספטמבר 2018 ב-צרפת
* דגמי "DS 3 קרוסבק" בנויים על פלטפורמה "Common Modular Platform (CMP)" של קבוצת PSA, פלטפורמה משותפת לפיג'ו, סיטרואן ויצרנית הרכב הסינית "Dongfeng Motor Group" 
* 5 דלתות - הצ'בק
* 5 נוסעים
* מנוע קדמי
* סוג מנועים: מנוע בנזין, מנוע דיזל
* סוג הנעה: הנעה קדמית
* יחידת התאורה הקדמית המתקדמת "DS MATRIX LED VISION" מאפשרת לנהוג כל הזמן עם אורות גבוהים, מבלי לסנוור את שאר המשתמשים בדרך. בעזרת מצלמה הממוקמת בחלק העליון של השמשה הקדמית, יחידת התאורה החכמה יודעת להתאים את האלומה הקדמית לתנאי התנועה מסביב.

==תמונות==
<gallery mode="packed" heights="120">
קובץ:2019 DS DS3 Crossback Prestige BlueHDi 1.5 Front.jpg| דגם "DS 3 קרוס-בק", שנת 2019
קובץ:2019 DS DS3 Crossback Prestige BlueHDi 1.5 Rear.jpg | דגם "DS 3 קרוס-בק", שנת 2019
קובץ: Paris Motor Show 2018, Paris (1Y7A1491).jpg| דגם "DS 3 קרוס-בק", שנת 2018
קובץ:DS 3 CROSSBACK PROTOTYPE (3).jpg | דגם "DS 3 קרוס-בק"
קובץ: DS 3 CROSSBACK PROTOTYPE (10).jpg | דגם "DS 3 קרוס-בק" - מבט לתא הנהג
קובץ: DS 3 CROSSBACK PROTOTYPE (1).jpg | דגם "DS 3 קרוס-בק"
קובץ:The rearview of DS 3 CROSSBACK LA PREMIERE.jpg | דגם "DS 3 קרוס-בק"
קובץ:DS3 Crossback E-Tense, Paris Motor Show 2018, IMG 0570.jpg | דגם "DS 3 קרוס-בק"
</gallery>
==ראו גם==
* DS 3
* DS 4S

== קישורים חיצוניים ==

* 
* 
* [https://www.dsautomobiles.co.il/ds-3-crossback/exterior.php אתר היבואן לישראל]

==הערות שוליים==

קטגוריה:דגמי מכוניות שהושקו ב-2018
קטגוריה:SUV
קטגוריה:כלי רכב צרפתיים
3 קרוס-בק
יוסף דירהלי

יוסף (יוסי) דירהלי (י"ט בטבת תש"י, 7 בינואר 1950 – 3 בנובמבר 1972) היה מפקד פלוגה בסיירת אגוז. מעוטר בעיטור העוז והמופת. נפל בקרב בהפגזה סורית על קוניטרה.

== ביוגרפיה ==
נולד בירושלים לפדל ורחל. סיים את לימודי התיכון באנקורי בתל אביב. במאי 1968 התגייס לקורס טיס, ולאחר תקופה עבר ליחידת אגוז, שירת כלוחם עד מפקד פלוגה. לאחר פציעתו של מפקד פלוגה ב' דוד אגמון בקרב באל חיאם מונה דירהלי למפקד פלוגה ב'. היה בין מצטייני הנשיא לשנת 1972.

=== עיטור העוז ===
ב-31 בינואר 1971, בזמן פשיטה על מפקדת המחבלים בעיירה אל-ח'יאם, נפגע בראשו חברו הטוב דב אדר. סגן דירהלי זינק מעמדתו ותחת אש חילץ את הפצוע. על פעולתו זו הוענק לדירהלי באפריל 1973 עיטור העוז על ידי הרמטכ"ל דוד אלעזר.

=== עיטור המופת ===
ב-27 ביולי 1971, נכנס רועה דרוזי לשדה מוקשים, ונפצע כתוצאה מההתפוצצות. סגן דירהלי ועימו עוד חיילים פילסו דרך כדי לחלץ את הפצוע, אך תוך כדי כך גם החבלן עלה על מוקש ונפצע. דירהלי פילס דרך אל החבלן וחילץ אותו משדה המוקשים. לאחר מכן שב לבדו לתוך שדה המוקשים, פילס דרך אל הפצוע וחילץ אותו. על כך הוענק לו עיטור המופת על ידי הרמטכ"ל דוד אלעזר באפריל 1973.

===מותו===
נפל בקרב ביום כ"ו בחשון תשל"ג 3 בנובמבר 1972 בהפגזה סורית על קוניטרה. נקבר בבית הקברות הצבאי קריית שאול<ref></ref>.

== הנצחה ==
בצומת שיאון הוקמה אנדרטה לזכר דוב אדר (כץ) חברו הקרוב של דירהלי שנפל בקרב באל חיאם ולזכרו דירהלי.

אחיינו הוציא לאור ספר שירים לזכרו בשם "היה חייל אך איננו;"

== הערות שוליים ==

קטגוריה:לוחמי סיירת אגוז
קטגוריה:מעוטרי עיטור המופת
קטגוריה:מעוטרי עיטור העוז
קטגוריה:מעוטרי אות מצטיין הנשיא
קטגוריה:לוחמים בעלי מספר עיטורים
קטגוריה:מלחמת ההתשה: אישים
קטגוריה:בוגרי תיכון אנקורי תל אביב
קטגוריה:חללי צה"ל
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1950
קטגוריה:ישראלים שנפטרו ב-1972
לאופולד קילהולץ

לאופולד קילהולץ (בשווייצרית: Leopold "Poldi" Kielholz; 9 ביוני 1911 בבזל, שבשווייץ - 4 ביוני 1980, ציריך, שבשווייץ) היה כדורגלן שווייצרי, ששיחק בעמדת החלוץ. היה לכדורגלן השווייצרי הראשון לכבוש עבור שווייץ במונדיאל. קילהולץ נהג להרכיב משקפיים במהלך משחקים.

== קריירה ==
במונדיאל 1934 הגיע עם שווייץ עד לרבע הגמר וכבש 3 שערים שהקנו לו את נעל הארד של הטורניר. הוא כבש צמד בניצחון 2–3 על הולנד בשמינית הגמר וכבש שער נוסף בהפסד 3–2 לצ'כוסלובקיה ברבע הגמר. קילהולץ השתתף גם במונדיאל 1938. בגביע מרכז אירופה של השנים 1933–1935 כבש שבעה שערים בחמישה משחקים, כולל שלושער בניצחון 2–6 על הונגריה. הוא סיים כמלך שערי הטורניר בצוותא לג'רג' שארושי.

קילהולץ שיחק בכמה קבוצות בקריירה שרובן שווייצריות, וזכה עם סרבט ז'נבה פעמיים בליגה השווייצרית בעונות 1932/33 וב-1933/34. בעונת 1933/34 היה מלך השערים של הליגה כשכבש 40 שערים.

==קישורים חיצוניים==

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני נבחרת שווייץ
קטגוריה:כדורגלני פ.צ. בזל
קטגוריה:כדורגלני סרבט ז'נבה
קטגוריה:כדורגלני סטאד ריימס
קטגוריה:כדורגלני סנט גאלן
קטגוריה:מאמני כדורגל שווייצרים
קטגוריה:שווייצרים שנולדו ב-1911
קטגוריה:שווייצרים שנפטרו ב-1980
בוניטו אטלנטי

בוניטו אטלנטי (שם מדעי: Sarda Sarda) הוא מין של דג טורף מהסוג בוניטו ממשפחת הקולייסיים ששייכת לסדרת הדקראים והחי באוקיינוס האטלנטי וכן למימי הים התיכון והים השחור. דג זה הוא טורף הניזון מדגים כמו עפיין, מקרל, צלופחוליים, אידרונאים, סרדיניים וחסילונים. לעיתים הוא נצפה לצד קרובו - בוניטו מזרחי.

אורכו של הבוניטו יכול להגיע לאורך 70 ס"מ ולמשקל 5–6 ק"ג. הדגי הגדול ביותר שנמדד הגיע למשקל 8.3 ק"ג והוא אותר ליד האיים האזוריים. לבוניטו שני סנפירי גב גבוהים דמויי-מפרש העוזרים לו לנוע במהירות במים, בדומה לקרוביו - דגי הטונה. צבעו כסוף בצידיים והסנפירים כחולים. החלק העליון של צידיו כהה יותר ובעל פסים אופקיים, המהווים סימן זיהוי.

כמו רוב דגי הבוניטו זהו דג מאכל פופולרי הנידוג לצד הטונות. הוא פופולרי ביותר לדיג בחופי הים התיכון.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1793
קטגוריה:טקסונים שתוארו בידי מרקוס אליעזר בלוך
קטגוריה:קולייסיים
קטגוריה:דגי מאכל
קטגוריה:דגי האוקיינוס האטלנטי
השמש השחורה

הסמל "השמש השחורה". ניתן לראות את העיצוב של שנים עשר סמני ה"זיג" מסודרים בצורה רדיאלית סביב המרכז
השמש השחורה (בגרמנית: Schwarze Sonne) הוא סמל אוקולטיסטי, שנוצר על ידי הנאצים במהלך מלחמת העולם השנייה, אך עיקר השימוש בו החל לאחר מלחמת העולם השנייה על ידי נאו-נאצים. הסמל גם משמש מספר כתות שטניות, אוקולטיסטיות ונאו-פגאניסטיות.

==היסטוריה==
כמו צלב הקרס שהיה סמל הודי עתיק שהביע שגשוג אך אומץ על ידי הנאצים, כך גם השמש השחורה. לפני מלחמת העולם השנייה היא נקראה "Sonnerad" והופיעה בעיקר במיתולוגיה הנורדית ומיתולוגיות קלטיות עתיקות. השם "השמש השחורה" אומץ רק בהיבט שטניסטי ונאצי, לאחר מלחמת העולם השנייה.

הסמל הופיע בגרמניה הנאצית, כאמצעי עיצובי בטירה ששופצה ועוצבה על ידי ראש האס אס, היינריך הימלר, שהיה ידוע בהשקפת עולמו הנאו-פגנית ובאהדתו הרבה לתורת הנסתר. באותה טירה הוא קיווה להקים את המרכז ממנו תנוטר פעילות האס אס. הסמל מכיל שנים עשר סמלי זיג קטנים, המופיעים גם בדגל האס-אס. סמלי הזיג מסודרים בצורה רדיאלית סביב מרכז ה"שמש".

לא ברור אם בתקופת המלחמה היה לסמל משמעות כלשהי או ששימש לציון תפקיד מסוים בשורות האס אס. הסמל קיבל את השם שלו רק לאחר שכתות שטניות החלו להשתמש בו, בעקבות המודעות לסמל שעלתה בספר "Die Schwarze Sonne von Tashi Lhunpo" של סופר גרמני המוכר בשם העט "רוסל מקלאוד".

==כיום==
כיום הסמל משמש בעיקר תנועות נאו-נאציות וניתן למצוא אותו בסמלים רבים של תנועות כאלו. בנוסף, הוא מופיע על גבי כתבי יד וכתבי עת המופקים על ידי נאו-נאצים. הסמל לעיתים נקרא "Sonnerad".

לאחר הפגנות תנועות נאו-נאציות שנערכו בשארלוטסוויל, וירג'יניה באוגוסט 2017, במהלכן התרחש פיגוע שבוצע על ידי נאו-נאצים, ניתן היה לראות את הסמל חרוט במקומות רבים.

==קישורים חיצוניים==

==הערות שוליים==

קטגוריה:גרמניה הנאצית: סמלים לאומיים
קטגוריה:נאו-נאציזם